Ixef wis sin d ixef n teẓri, d tarrayt n unadi, deg-s nefka-d tabadut n snat n tmiḍranin yesɛan azal d ameqqeran deg tsekla. Tamezwarut d tasensiwelt nesbadut-id ɛlaḥsab inagmayen, ay-agi yessaweḍ-aɣ ɣer wayen iɣef tebna tmiḍrant-agi am (ungal, ullis, taḥkayt) d wayen yeqqnen ɣer-sen. Ma d tamiḍrant tis snat d tasiwelt akken i d-nefka iferdisen-is igejdanen (amsawal d umsiwel) nesbadu-ten-id ɛlaḥsab inagmayen, ineggura-agi ssawḍen bḍan amsawal ɣef kraḍ n lesnaf (amsawal aniri, agensay d uwadem), yal yiwen nefka-as tabadut-is nessegzat-id d acu-t. Akken daɣen i d-nefka assaɣ yellan ger umsawal d umsiwel.